  Туспуктэм: Руслан Нуриахметов Наталия Сильвестрова 12+ 29-тӥ толшоре 17 часын Удмуртиысь Йӧскалык лыдӟиськонниын удмурт гожъясьлэн Ульфат Бадретдиновлэн «Туннэ – ӵуказелэн кутсконэз» романэныз тодматон ортчоз. Ужрад «Край удмуртский» клублэн 40 ар тырмонэзлы тупатэмын. Со сярысь ужъюртлэн пресс-службаез ивортӥз. Ульфат Бадретдиновлэн романэз пӧртэм вакытысь кык кылбурчиослэн улонзылы сӥземын. Нырысетӥез герой – Максим Прокопьев – революционер, большевик, Граждан оже пыриськись, удмурт калыклэсь кунлыксэ одӥгез кылдытӥсь, дышетӥсь но югдытӥсь. Кыкетӥез – туала вакытэ улӥсь нылкышно кылбурчи. Со сярысь кӧняез ке гинэ тодо, озьы ке но, со улон шоры учкеменыз но калыкез понна оскымон луэменыз, улонысь шуг-секытъёсты вормыны быгатэменыз но ӟеч вуоноезлы осконэныз Максим Прокопьевлы тупа. Пумиськонын автор романэз бордын ужамез сярысь мадёз, книгаезлэн героезлы пӧрмем нылкышно кылбурчилэсь нимзэ, кин книгаезлэн героезлэн луиз, соин видео возьматоз. Роман сярысь малпанъёссэс удмурт литературатодосчиос, журналистъёс, лыдӟисьёс вералозы. Ужрад удмурт кылын ортчоз. Пыронэз эркын. Пумиськон улсын книгаосын «Удмурт батыр: к 140-летию со дня рождения поэта-революционера Максима Прокопьева» адӟытон ужалоз. Йӧскалык лыдӟиськоннилэн «Край удмуртский» клубезлэн нырысетӥ пумиськонэзз 1984-тӥ арын 26-тӥ толшоре ортчиз. Со Максим Прокопьевлэн вордскемез дырысеныз 100 ар тырмонлы сӥземын вал  Тодэ вайытом, Удмуртиысь кивалтэтлэсь 2023-тӥ ар понна литература премизэ удмурт гожъясьёс басьтӥзы, соос пӧлын Ульфат Бедретдинов но.  Ватсалом, элькунын чеберлыко литератураез егит берыктӥсьёслэн вожвылъяськоназы пыриськыны куриськонъёсты куто. Тегъёс: Литература книгаос Йӧскалыклыдӟетъюрт Ижкар Удмуртия  